《游三茅华阳诸洞》
元代·宋无

冠带寒星帔剪霞，步虚去宴玉宸家。
醉归欲跨青莺下，术落碧桃无数花。
玉案清香入夜焚，紫烟成盖覆茅君。
数声金声秋坛齐，敲碎遥天一缕云。
尽满琅函秘不开，云窗雾阁锁青苔。
门前白鹿将亡过，定是避秦人引来。
淡染云霞五色衣，杏坛朝罢对花披。
洞中养双千年鹤，长被仙人来借骑。

作者简介：元平江路人，字子虚。世祖至元末，举茂才，以奉亲辞。工诗。比对精切，造诣新奇。有《翠寒集》等。